MTÜ MURASTE KÜLASELTS
 JUHATUSE KOOSOLEKU PROTOKOLL  	

Murastes, 26. oktoober  2011. a  (kl 18.30 - 21.00)	 	

Juhatas:	Aule Kikas	
Protokollis:	Evelin Tiirik	
Osalesid:	juhatuse liikmed Aule Kikas, Martina Mamontov,  Evelin Tiirik, Marju Tulva,  Ivar Vilk
	
Puudusid:	juhatuse liikmed: Mairold Vaik, Kristjan Veelmaa; Andrus Saliste, Hanno Savitch, Katrin Krause	
Kutsutud:	Kristiine Liiv	

	
Päevakord:	
1.	Külaseltsi uute liikmete vastuvõtmine;
2.	Aasta tegija 2011 tiitlile kandidaadi esitamine;
3.	Külaseltsi asjaajamiskord;
4.	Nelja valla simmani ettevalmistusest;
5.	Külaseltsi ruumiprogramm;
6.	Mõttetalgute korraldamine;
7.	Informatsioon
a.	Kokkuvõte Kivi tänava mänguväljaku talgutest;
b.	Projektis „Tagasi kooli“ osalemisest;
c.	Kultuuritöörühma tegevusest ja 2012 ürituste kalendrist;
8.	Kohapeal algatatud küsimused

1.	Külaseltsi uute liikmete vastuvõtmine
Kristiine Liiv, Maarja Tobreluts, Tarvo Trull ja  avaldasid soovi külaseltsi liikmeks astuda.

Otsustati: Sooviavaldajad on vastu võetud seltsi liikmeteks.

2.	Aasta tegija 2011 tiitlile kandidaadi esitamine
Selts otsustas teha Harjumaa Ettevõtlus-ja Arenduskeskuse poolt ellu kutsutud konkursile Aasta tegija 2011 tiitlile tunnustamiseks ettepaneku kandidaadiks sobiv isik on Nele Nõu.

Otsustati: Esitada kandidaadiks Muraste külaseltsi poolt tiitlile „Sädeinimene 2011“ Nele Nõu, Harku vallavalitsuse arendusosakonnajuhataja. Peale kandidatuuri esitamist edastatakse teade Harku valla vabaühenduste ümarlauale, kellele edastatakse ettepanek Nele Nõu kandidatuuri toetamiseks.

3.	Külaseltsi asjaajamiskord
Tutvumiseks edastatud kõigile juhatuse liikmetele. Mari Kuljus kommenteeris ja parandas, leiti
et dokument on põhjalik. Kommenteerimiseks ja täpsustamiseks on veel võimalusi.
Lisada asjaajamiskorda Power Pointi põhi, mis on aluseks külaseltsi temaatika presenteerimisel,  põhja valmistab ette Martina.

Otsustati: Asjaajamiskord kinnitatakse järgmisel koosolekul. 

4.	Nelja valla simmani ettevalmistusest 
Vallavalitsuse istungil Andrus oli kuulnud infot rahastamisest, mis puudutab meie külaseltsi. Nelja valla simmani rahastamise osas ei olnud heakskiitu, et vald rahastaksid kogu ürituse st vald annaks meile korraldada külapäeva, teeks meile ettemaksu ja peale PRIA heakskiitu 3 kuu pärast kannaksime raha tagasi. 

Täiseelarve alusel saaksime minna kohtuma Vello Viiburgi ja Nele Nõuga. 

Ürituste nimi:  Nelja valla simman ja üks linn või Viie vägeva Simman; 

Kas see päev algab 12.00 või hiljem. Sellel aastal võiks olla kindlasti ka seda rahvapidu. Sobilik ürituse toimumise aeg oleks 15.00-20.00 ja siis simman. 
Õhtune ansambel, külapäeva meened, sümboolika, ruumikujunduslikud elemendid oleksid valla kanda.

Otsustati: Aule teeb kogu meeskonna koosoleku kutse (koosolek leiab aset kahe nädala jooksul) kohtumispaigaks nt vallamaja.
Peale koosolekut toimub külapäeva eelarve kokkupanek.

5.	Külaseltsi ruumiprogramm
Täiskasvanute ruumikasutus, laste, noorsootöö tegemine, pidude jms korraldamise võimalus.
Ruumide rentimisvõimalus, sünnipäevade korraldamine, pesemisvõimaluste pakkumine. 
Külastati Kolmiku 20 asuvat paarismaja, mis oma asukoha, ruumide kvaliteedi, õueala osas oleks sobiv paik külaseltsi tegevuse organiseerimiseks ja ringide tööks. 

Otsustati: Tutvuda ka korteritega ning seejärel teha lõplik otsus külaseltsi ruumiprobleemi parima lahenduse osas novembri esimesel nädalal. Mari Kuljuse korteriga tutvutakse esmaspäeval 31.oktoobril. Katrin teeb tabeli ruumide rendihindade ja halduskulude kohta. 

6.	Mõttetalgute korraldamine
Meil on palju teemasid, mida on vaja arutada. Peame minema metsa, et enda asjad läbi rääkida ja tööd ära teha. Martinal on äkki võimalus kruiis Stockholmi, väljasõit neljapäeva õhtul. Kuupäevad, millal võiks üritus aset leida on neljapäevast 24.novembrist (tagasi laupäeva hommikul). 

Otsustati: Minna väljasõiduistungile 24.novembril. Oma osalemisest anda teada 4.novembriks Martinale. Väljasõit toimub, kui osaleda saab vähemalt kaheksa juhatuse liiget jt huvitatud ja juhatuse tööga aktiivselt seotud isikud. Järgmisel koosolekul, kui on koos vajalik arv liikmeid  otsustame arutelude teemad ja jagame tööülesanded.

7.	Informatsioon
7.1.	Kokkuvõte Kivi tänava mänguväljaku talgutest;
Talgud olid edukad, plats on õige kohapeal ja aktiivselt kasutuses. 
Muru on vist päris ära tallatud. Võib-olla oleks pidanud pigem liivaga katma. 
Seda tuleb hästi publitseerida, et teataks et seda tehti tasuta. 
Tuleks oma tegevuse reklaamimiseks panna üles Plagu, tule külaseltsi liikmeks! Martina teeb.
(Andrus info peale koosoleku toimumist: kõikidele võimalikele infokandjatele märkida külaseltsi logo vms külaseltsi panusele viitav tekst.
Otsustati: Külaseltsi liikmete kaasamiseks teha plagu, tähtaeg mõistliku aja jooksul. 

7.2.	Projektis „Tagasi kooli“ osalemisest;
Küla seisukohalt üritus oli väga positiivne, ettekanne külaseltsi, vabaühenduste, vabatahtlikust tööst.  kaasatud neli noort. Ettekande tegi Evelin. 
Martina: Projektis osales kahjuks vähe kooli vilistlasi. Huvitav oli saada kinnitust noorte linnastunud mõttelaadist. 

Otsustati: informatsioon võtta teadmiseks

7.3.	Kultuuritöörühma tegevusest ja 2012 ürituste kalendrist;
Järgmise aasta üritustekalender on kuupäevade osas kinnitatud. 
Toimkond tegeleb üritustele nn hoidjate leidmisega, nt matkad on võtnud enda korraldada Katre Kuusik. Täielik ülevaade selgub novembri lõpuks. 

Otsustati: informatsioon võtta teadmiseks

8.	Kohapeal algatatud küsimused
Fotokonkurss, järgmisel nädalal kokkuvõtted juhatusele.
„Maitsed Murastest“ järgmisel nädal kokkuvõtted juhatusele.

Otsustati: Vastutab Evelin

9.	Järgmise koosoleku toimumise päev ja koht

Otsustati: järgmine koosolek toimub kolmapäeval 09.novembril kell 18.30 Meresihi 4.

 

Aule Kikas
koosoleku juhataja